open-index/open-wikipedia-markdown huggingface dataset:
Մինիտմեններ

մինի|Կամավոր Լենգսիկտոնից ֊ Ջոն Պարկերին նվիրված հուշարձան
**Մինիտմեններ** (, *minute*, «րոպե» + *men*, «մարդ»),  հյուսիսամերիկյան գաղութարարների աշխարհազորն է։ Առաջացել են 17֊րդ դարում տեղաբնիկների, հանցագործների և այլ գաղութային պետությունների զորքերի, հետագայում Անգլիայի զորքերի հետ պայքարելու համար։ Մասնակցել են ԱՄՆ֊ի ազտագրական պատերազմին և հաջորդ այլ իրադարձություներին։ Մինիտմեների զորքն ուներ 13 հազար զինվոր։ Զորքի մեջ մտնում էին երիտասարդ ֆերմերները (30  տարեկանից սկսած)։ Հարձակման լուրի հետ աշխարհազորն արագ (1 րոպեում) շարվում է, այստեղից էլ ծագել է նրանց անունը։ Մինիտմենների ստաղծման հիման վրա կառուցվել է մայրցամաքային զորքը։ Նաև նրանց պատվին անվանվել է ամերիկյան միջմայրցամաքային բալիստիկ հրթիռը։

1960-ական թվականներին ԱՄՆ֊ում ստեղծվել է ոչ պետական, համարյա անօրինական կազմակերպություն նման անունով։ Այս կիսառազմականացված խումբը նպատակ է հետապնդում վերացնել Միացյալ Նահանգների տարածքում «կոմունիզմին» աջակցող բոլոր ուժերը։

## Խաղերում
Fallout 4 համակարգչային խաղում կա ֆրակցիա նման անունով, ստեղծված օրիգինալ կազմակերպության պատկերով։

Sid Meier’s Civilization V համակարգչային խաղում մինիտմեները Նոր ժամանակների եզակի միավորներ են։

## Արտաքին հղումներ
* Captain Robert K. Wright Jr. ''Massachusetts Militia Roots: A Bibliographic Study''.  (1986) 116th Military History Detachment Virginia Army National Guard. Available at the United States Army Center of Military History
* Who Were the Minutemen? (ushistory.org)
* Organization of the Minute-Men.
* Minute Man National Historical Park

Կատեգորիա:Ամերիկյան հեղափոխություն
Լինա Աննաբ

**Լինա Աննաբ** (Lina Annab, ), հորդանանցի գործարար, քաղաքական գործիչ, Հորդանանի տուրիզմի և հնությունների նախարար։

## Կենսագրություն
Ավարտել է Ջորջթաունի համալսարանը։ 2008 թվականից եղել է Զառա ինվեսթմենթ հոլդինգի գլխավոր մենեջերը։ 2016 թվականի հունիսին Հանի Մուլկիի կառավարությունում դարձել է Հորդանանի տուրիզմի և հնությունների նախարար, աշխատել է երկրում զբոսաշրջային ներդրումների ավելացման ուղղությամբ։ Ընտրվել է Արևելյան հետազոտությունների ամերիկյան կենտրոնի խորհրդի անդամ, սակայն պաշտոնից հրաժարվել է, երբ ստանձնել է նախարարի պաշտոնը։ 2016 թվականի դեկտեմբերի 3-ին հովանավորել է Հորդանանում անցկացվող Արաբական ավիացիայի գագաթնաժողովը։ ՅՈՒՆԵՍԿՕ-ի Համաշխարհային ժառանգության կոմիտեի 41-րդ նստաշրջանում ղեկավարել է Հորդանանի պատվիրակությունը։ 2017 թվականին օգնել է Հորդանանում կազմակերպելու  Օպերայի փառատոնը, որն արաբական աշխարհում կազմակերպվել է առաջին անգամ։ 2017 թվականին Forbes ամսագրի տարվա «Կառավարության 10 ամենահզոր արաբ կանանց» շարքում  զբաղեցրել է 8-րդ տեղը։

## Ծանոթագրություններ

Կատեգորիա:Կին նախարարներ
Կատեգորիա:Հորդանանի քաղաքական գործիչներ
Կատեգորիա:Հորդանանցի գործարարներ
Կատեգորիա:Ջորջթաունի համալսարանի շրջանավարտներ
Դերասանական ստուդիա

մինի|աջից|Դերասանական ստուդիա

**Դերասանական ստուդիա** (), պրոֆեսիոնալ դերասանների, թատերական ռեժիսորների և դրամատուրգների համար կազմակերպություն, որը գտնվում է  432 West 44th Street հասցեում,  Մանհեթենում, Նյու Յորքում։ Հիմնադրվել է 1947 թվականի հոկտեմբերի 5-ին՝ Էլիա Կազանի, Չեռլի Քրոֆորդի, Ռոբերտ Լյուիսոմի և Աննա Սոկոլովայի կողմից : 1951 թվականին ստուդիան գլխավորել է Լի Ստրանսբերգը մինչև իր մահը` 1982 թվականը։ Ստուդիան հայտնի դարձավ առաջին հերթին  դերասանական տեխնիկայի մեթոդի շնորհիվ, որը մշակել են դեռևս 1930-ական թվականներին և Ստանիսլավսկու համակարգի շնորհիվ։

Ի սկզբանե ստուդիայի անդամները հավաքվում էին «Թագուհի» թատրոնում, իսկ 1955 թվականին նրանք տեղափոխվեցին նախկին պրեսբիտերականների եկեղեցի, որտեղ գտնվում են մինչև այսօր։ 1965-ին ստուդիան իր միակ ճյուղը բացեց աշխարհում, Արևմտյան Հոլիվուդում (Կալիֆոռնի)յում), որը կոչվեց Արևմտյան դերասանական ստուդիա։ 1994 թվականից մինչև 2005 թվականը ստուդիան համագործակցել է Նյու Յորքի Նոր դպրոց համալսարանի հետ։ 1994 թվականից «Bravo» կաբելային հեռուստաալիքը հեռարձակել է «Դերասանական ստուդիայի ներսում» հաղորդումը, որտեղ դերասանները, ռեժիսորները և ստուդիայի այլ մասնակիցներ հարցազրույց էին տալիս։

## Ծանոթագրություններ

## Արտաքին հղումներ
* Դերասանական ստուդիայի օֆիցիալ էջը
* Հաղորդում ''«Դերասանական ստուդիայում»''

Կատեգորիա:Նյու Յորքի թատրոններ
Կատեգորիա:1947 հիմնադրումներ ԱՄՆ-ում
Օխար-Խիլար-Տարլասի

**Օխար-Խիլար-Տարլասի**, լեռ Հայկական լեռնաշխարհում, Անտիպոնտական լեռնաշղթայումում, Օլթի քաղաքից 12 կմ եր, Օւթիի գետի աջակողմյան վտակներից մեկի հովտում։ Լան ջեր ը մասամբ անտառապատ են։ Նշանակված է Կոկկասի 5-վերստանոց քարտեգամ։

## Ծանոթագրություններ

Կատեգորիա:Էրզրումի մարզի լեռներ
Վերգիտոն դո Ռոսարիո Կալմոն

**Վերգիտոն դո Ռոսարիո Կալմոն** (հայտնի է նաև **Սոմալիա** անունով, ), բրազիլացի ֆուտբոլիստ, ֆրանսիական «Թուլուզ» ֆուտբոլային ակումբի կիսապաշտպանն է։

## Ակումբային կարիերա
Պրոֆեսիոնալ ֆուտբոլիստի կարիերան սկսել է 2007 թ․ բրազիլական «Բանգու» ակումբում։ Ակումբում անցկացրած 4 տարիների ընթացքում 4 անգամ վարձավճարով տեղափոխվել է այլ ակումբներ․ «Ռեզենդի» (2008), «Մադուրեյրա» (2009), «Պարանա» (2010), «Ֆերենցվարոշ» (2011-2012)։ Ֆերենցվարոշի հետ 2012 թ․ կնքել է պայմանագիր, իսկ 3 տարի անց տեղափոխվել ֆրանսիական «Թուլուզ»։

## Նվաճումներ
* Հունգարիայի չեմպիոն ֊ 2015/16
* Հունգարիայի գավաթակիր ֊ 2014/15
* Հունգարիայի լիգայի գավաթակիր ֊ 2012/13, 2014/15
* Հունգարիայի սուպերգավաթակիր ֊ 2015

## Վիճակագրություն
*2018 թ. հունվարի 6-ի տվյալներով*

## Ծանոթագրություններ

## Արտաքին հղումներ
* Սոմալիան soccerway.com կայքում
* Սոմալիան transfermarkt.com կայքում

Կատեգորիա:1988 ծնունդներ
Կատեգորիա:Անձինք այբբենական կարգով
Կատեգորիա:Բրազիլացի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Ռիո դե Ժանեյրո քաղաքում ծնվածներ
Կատեգորիա:Սեպտեմբերի 28 ծնունդներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆերենցվարոշի ֆուտբոլիստներ
Կատեգորիա:Ֆուտբոլիստներ այբբենական կարգով
Մատիտի թեստ (Հարավաֆրիկյան Հանրապետություն)

[thumb|right|[ՀԱՀ ֆինանսների նախարար (1996-2009) Տրևոր Մանուելը, ապարտհեյդի տարիներին «գունամորթներին» դասվող եվրոպեոիդ ռասային բնորոշ դիմագծերով մարդու օրինակ]]
**Մատիտի թեստ**, ՀԱՀ-ում ապարտհեյդի դարաշրջանում վիճահարույց դեպքերում անձանց սպիտակ կամ խառը ծագման  («գունավոր») պատկանելիության գնահատման մեթոդ, որը հմնված է նրա վրա, արդյոք անձը գլխին ունի «աֆրիկյան» գանգրահեր մազածածկույթ։  
Այս և մյուս ավելի բարդ թեստերը մշակվեցին 1950 թվականին «Բնակչության գրանցման մասին օրենքի» ընդունումից հետո, որով սահմանվում էր սպիտակ, գունամորթ և սևամորթ խմբի անձանց առանձին բնակվելու կարգ։

Մեթոդի էությունն այն էր, որ փորձարկման ենթարկվող անձի մազերի մեջ տեղադրվում էր մատիտ։ Եթե մազերի մեջ խրված մատիտը վայր չէր ընկնում գլուխը կախելիս, դա համարվում էր «գունամորթների» խմբին անվերապահ պատկանելիության վկայություն։

Խնդիրն այն էր, որ այդ ժամանակաշրջանում երկրում զգալի տոկոս էր կազմում խառը ծագման բնակչությունը։ Դեռ ավելին, 18-19-րդ դարերում աֆրիկաներների շրջանում հազվադեպ չէին սեռական հարաբերությունները սևամորթերի հետ, քանի որ վերաբնակիչների կանայք քիչ էին և չէին հերիքում։ Ռասիզմը սկսեց արմատավորվել նրանց շրջանում խոշոր ագրարային տնտեսությունների ստեղծման հետ մեկտեղ, որտեղ աշխատում էին սևամորթ ստրուկներ, ինչպես նաև կոսաների և զուլուսների միջև սահմանային պատերազմների հետևանքով։

Հաճախակի միևնույն ընտանիքի անդամները թեստի արդյունքում կարող էին դասվել տարբեր ռասայական խմբերի, որի հետևանքով էլ ստիպված էին ապրել առանձին։ Նմանատիպ օրինակ (թեստի արդյունքում) է ներկայացված «Մաշկը» (2009) ֆիլմում, որտեղ Սանդրա Լեյնգը, ծնված լինելով սպիտակամորթ ծնողների ընտանիքում, ուներ դեմքի մաշկի որոշակի աֆրիկյան թուխ գույն։ Թեստի արդյունքներով աղջիկը դասվել էր «գունավորների» խմբին։ Չնայած հետագայում գենետիկական թեստի արդյունքներով հիմնավորվեց նրա ազգակցական կապը հոր հետ, սակայն աղջիկը ստիպված էր լքել ծնողներին և ընտանիք կազմել սևամորթի հետ։

Թեստը կարող էր կիրառվել նաև այն սևամորթերի նկատմամբ, ովքեր ցանկանում էին անցնել «գունավորների» խումբ, մատիտը ամեն դեպքում մնում էր մազերի մեջ, բայց երբ այն ընկնում էր, երբ փորձարկվողը գլուխը թափ էր տալիս, այդ դեպքում նա վերաորակավորվում էր որպես  «գունավոր»։

Թեստի կիրառումը ձևականորեն դադարեցվեց 1994 թվականին ապարտհեյդի վերացման հետ կապված։ Ներկայումս այդ տերմինը լայնորեն օգտագործվում է հարավաֆրիկյան մամուլում և գրականության մեջ, որպես ռասայական նախապաշարմունքների խորհրդանիշ։

## Գրականություն
* 

## Ծանոթագրություններ

Կատեգորիա:Ապարտհեյդ
Ալի բեկ Հուսեյնզադե

**Ալի բեկ Հուսեյնզադե** (, ), ադրբեջանցի գիտնական, փիլիսոփա, նկարիչ բժիշկ և 20-րդ դարի ադրբեջանա-թուրքական հասարակական կարծիքի ամենանշանավոր ներկայացուցիչներից մեկը։ Երկար ժամանակ նա գործել է որպես նկարիչ, բանաստեղծ, քննադատ, թարգմանիչ, ուսուցիչ, լրագրող։

## Կենսագրություն
[thumb|220px|left|Ալի բեկ Հուսեյնզադեն [Բաքու|Բաքվում ուսուցիչների և ուսանողների հետ, 1926]]
Ալի բեկ Հուսեյնզադեն ծնվել է 1864 թվականի փետրվարի 24-ին Սալյանում։ Նա իր ընտանիքի հետ տեղափոխվեց Թբիլիսի երբ նա երիտասարդ էր։ 1875-1885 թվականներին սովորել է Թբիլիսիի գիմնազիայում։ Ուսանող տարիներին նա սովորել է թուրքերեն, պարսկերեն, արաբերեն, գերմաներեն և ռուսերեն։ 1911 թվականին Ստամբուլում ամուսնացած է Էթիյյե խանումի հետ։

1903 թվականին Ալի Բեկը վերադարձալ է Ադրբեջան և յոթ տարի ապրել է Բաքվում:։ Ադրբեջան վերադառնալուց հետո Հուսեյնզադեն սկսել է աշխատել «Քասպի» թերթում։ 1906 թվականին Ալի բեկ Հուսեյնզադեն սկսեց «Ֆյուզաթ» ամսագրի հրատարակությունը։ 1918 թվականին Ալի բեկը եկավ Ադրբեջան և մասնակցեց նոր պետության ստեղծմանը։

ԱԺՀ-ի փլուզումից հետո Ալի Բեկ Հուսեյնզադեն ընդմիշտ տեղափոխվեց է Թուրքիա։ Թուրքիայում, Ալի բեկը Հուսեյնզադեն հիմնականում զբաղվել է բժշկության։ Ստամբուլի համալսարանում բժշկության պրոֆեսոր էր։

Ալի բեկ Հուսեյնզադեն մահացավ 1940 թվականի մարտի 17-ին։

## Տես նաև
* Ադրբեջանի Ժողովրդավարական Հանրապետություն
* Մամեդ Էմին Ռասուլզադե

## Ծանոթագրություններ

Կատեգորիա:Պանթյուրքիստներ
Կատեգորիա:Դրոշ ստեղծողներ
Կատեգորիա:Փիլիսոփաներ այբբենական կարգով
Բելգիայի միապետություն

**Բելգիայի միապետություն**, սահմանադրական, ժառանգական սկզբունքով գործող և մեծ ճանաչում ունեցող միապետություն է, որի ղեկավարն անվանվում է թագավոր կամ թագուհի և համարվում է երկրի գլուխը:1830 թվականի անկախությունից ի վեր Բելգիայում ղեկավարել են յոթ միապետներ։  
Ներկայումս Ֆիլիպ միապետն է ղեկավարում, ով իշխանության գլուխ է եկել 2013 թվականի հուլիսի 21-ին։

## Նախաբան
1830 թվականին, երբ Բելգիան անկախություն ձեռք բերեց, Ազգային Կոնգրեսը, որպես կառավարության ձև, ընտրեց Սահմանադրական միապետությունը:1830 թվականի նոյեմբերի 22-ին Կոնգրեսը քվեարկեց այս հարցի շուրջ՝ 174 ձայնով աջակցելով միապետությանը:1831 թվականի փետրվարին, Կոնգրեսն ղեկավարն առաջադրեց Ֆրանսիայի թագավոր Լուիս Ֆիլիպի որդուն։ 
1831 թվականի փետրվարի 25-ին Ազգային Կոնգրեսը կառավարիչ նշանակեց Էրասմե-Լուի, բարոն Շչել դե Չոկիեին:Ազգային կոնգրեսի կողմից Գոթական ընտանիքի Լեոպոլդ Սակսեն - Կոբուրգը նշանակվեց Բելգիայի թագավոր և հուլիսի 21-ին Բրուսելի Կուդենբերգի պալատում Սուրբ Հակոբ եկեղեցու դիմաց հավատարմության երդում տվեց Բելգիայի սահմանադրությանը:Այս օրը Բելգիայի համար վերածվեց Ազգային տոնի։

## Ժառանգական և սահմանադրական
Բելգիայի միապետությունը՝ որպես ժառանգական սկզբունքով գործող, Սահմանադրական միապետություն, ղեկավարվում է Սահմանադրությամբ։
Բելգիայի թագավորությունը բացարձակ միապետություն չէ։ Այնուամենայնիվ, 1961 թվականին, պատմաբան Ռամոն Արանգոն նշեց, որ Բելգիայի միապետությունը > չէ։
### Լեոպոլդ I, Լեոպոլդ II և Ալբերտ I
Լեոպոլդ I ը Արտաքին գործերի  ղեկավարն էր:Լեոպոլդ I ը դարձավ *[[Société Générale de Belgique]]* ամենակարևոր բաժնետերերից մեկը։
Լեոպոլդի տղան՝ Լեոպոլդ IIը հիմնականում հիշվում է Congo Free State կապիտալիզացման համար, ինչը հանրության դժգոհությունների առիթ դարձավ։

## Ծանոթագրություններ

Կատեգորիա:Բելգիայի թագավորներ
Կատեգորիա:Եվրոպայի միապետություններ
Կատեգորիա:Բելգիայի պետական կառուցվածք
Կատեգորիա:Բելգիայի պատմություն
Կատեգորիա:Բելգիայի քաղաքականություն
Վարսավիրի պարադոքս

**Վարսավիրի պարադոքս**, Ռասելի պարադոքսից բխեցված գլուխկոտրուկ։ Այն օգտագործվել է Բերտրան Ռասելի կողմից որպես իր պարադոքսի պատկերավոր ներկայացում, չնայած որ նա պարադոքսը վերագրում է անանուն մեկի, որն այն առաջարկել է իրեն։ Պարադոքսը ցույց է տալիս, որ ակնհայտ հավանական սցենարը տրամաբանորեն անհնար է։ Մասնավորապես, պարադոքսը նկարագրում է վարսավիրի, որը և՛ սափրում է իրեն, և՛ չի սափրում։

## Պարադոքս
«Գյուղում ապրում է մի վարսավիր, որը սափրում է բոլոր նրանց և միայն նրանց, որոնք չեն սափրում իրենք իրենց»։ Հարցն այն է, արդյո՞ք վարսավիրը սափրում է ինքն իրեն։ Հարցի պատասխանը բերում է հակասության։ Ըստ պայմանի, վարսավիրը չի կարող սափրել իրեն, քանի որ սափրում է միայն նրանց, որոնք չեն սափրում իրենք իրենց։ Եթե վարսավիրը չի սափրում իրեն, ապա մտնում է այն խմբի մարդկանց մեջ, որոնք չեն սափրում իրենք իրենց և որոնց պետք է սափրի վարսավիրը։ Հետևաբար վարսավիրը պետք է սափրի ինքն իրեն։

## Պատմություն
Պարադոքսը հաճախ սխալմամբ վերագրվում է Բերտրան Ռասելին (օրինակ Մարտին Գարդների կողմից)։ Այն վերագրվում է նրան որպես Ռասելի պարադոքսի այլընտրանքային ձևակերպում, որը նա մշակել է ցույց տալու բազմությունների այն տեսությունը, որն օգտագործվել է Գեորգ Կանտորի և Գոտլոբ Ֆրեգեի կողմից։ Անուամենայնիվ, Ռասելը հերքել է, որ վարսավիրի պարադոքսն իր սեփական մտահղացումն է․

## Ծանոթագրություններ

## Արտաքին հղումներ
* Վարսավիրի պարադոքսի առաջարկ
* Joyce, Helen. "Մաթեմատիկական պարադոքսներ․ Վարսավիրի պարադոքս" *Plus,* Մայիս, 2002.
* Edsger Dijkstra's take on the problem
* The Monist, Vol. 29, No. 3, հուլիս, 1919, Տրամաբանական ատոմիզմի փիլիսոփայություն, էջ 354

Կատեգորիա:Բերտրան Ռասել
Կատեգորիա:Պարադոքսներ
Գերգյո Լովրենչիչ

**Գերգյո Լովրենչիչ** (, ), հունգարացի ֆուտբոլիստ, հունգարական «Ֆերենցվարոշ» ֆուտբոլային ակումբի և Հունգարիայի ազգային հավաքականի կիսապաշտպանն է։

## Ակումբային կարիերա
[thumb|left|250px|Լովրենչիչը «[Լեխ Պոզնան|Լեխի» կազմում]]
Լովրենչիչը կարիերան սկսել է հունգարական «Բուդաֆոկի» ակումբի կազմում։ Մրցաշրջանի ավարտից հետո տեղափոխվել է հունգարական «Պեչ», որի կազմում անցկացնելով 3 մրցաշրջան, տեղափոխվել է «Լոմբարդ»։ Նոր ակումբի կազմում իր առաջին խաղն անցկացրել է 2011 թ․ հուլիսի 16-ին, երբ թիմը մրցում էր «Ույպեշտ» ակումբի հետ։ Լոմբարդի կազմում իր առաջին գոլը խփել է օգոստոսի 6-ին, երբ թիմը մրցում էր «Կապոշվար Ռակոցի» ակումբի հետ։ 2012 թ․ մայիսի 5-ին Ֆերենցվարոշի դեմ անցկացված խաղում Լովրենչիչը դուբլի հեղինակ է դառնում։

2012 թ․ ամռանը ֆուտբոլիստը վարձավճարով տեղափոխվում է լեհական «Լեխ»։ Իր առաջին խաղը Լեհաստանի առաջնությունում անցկացրել է օգոստոսի 18-ին, երբ թիմը մրցում էր «Ռուխ» ակումբի հետ։ Հենց այդ խաղում Լովրենչիչը խփում է իր առաջին գոլը նոր ակումբի կազմում։ Ֆուտբոլիստի համար մեկնարկային մրցաշրջանում Լեխը գրավում է երկրորդ հորիզոնականը։ 2015 թ․ Լեխը կարողանում է հաղթել Լեհաստանի առաջնությունում և նվաճել Սուպերգավաթը։

2016 թ․ ամռանը ֆուտբոլիստը վերադառնում է հայրենիք և պայմանագիր կնքում «Ֆերենցվարոշ» ակումբի հետ։ Նոր ակումբի կազմում իր առաջին խաղն անցկացրել է հուլիսի 16-ին, երբ թիմը մրցում էր «Հալադաշ» ակումբի հետ։ Ֆերենցվարոշի կազմում իր առաջին գոլը խփել է 2017 թ․ մայիսի 6-ին, երբ թիմը մրցում էր «ՄՏԿ» ակումբի հետ։

## Ազգային հավաքականի կազմում
Հունգարիայի ազգային հավաքականում իր առաջին խաղն անցկացրել է 2013 թ․ հունիսի 6-ին, երբ թիմն ընկերական խաղ էր անցկացնում Քուվեյթի ազգային հավաքականի հետ։ Առաջին գոլը հավաքականի կազմում խփել է 2015 թ․ հոկտեմբերի 11֊ին, երբ թիմը 2016 թ․ Եվրոպայի ընտրական առաջնությունում մրցում էր Հունաստանի հավաքականի հետ։

2016 թ․ Լովրենչիչը հավաքականի կազմում մասնակցում է Ֆրանսիայում անցկացված Եվրոպայի առաջնությանը։ Մրցաշարում ֆուտբոլիստը մասնակցել է Պորտուգալիայի և Բելգիայի ազգային հավաքականների դեմ անցկացված խաղերին։

### Գոլերը ազգային հավաքականի կազմում

## Նվաճումներ
 **[[Լեխ Պոզնան|Լեխ]]**
* Լեհաստանի առաջնության հաղթող — 2014/2015
* Լեհաստանի սուպերգավաթակիր — 2015

## Ծանոթագրություններ

## Արտաքին հղումներ
* Լովրենչիչը soccerway.com կայքում
* Gergő Lovrencsics Լովրենչիչը magyarfutball.hu կայքում
* Լովրենչիչը HLSZ.hu կայքում 

Կատեգորիա:1988 ծնունդներ
Կատեգորիա:Անձինք այբբենական կարգով
Կատեգորիա:Լեխ Պոզնանի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սեպտեմբերի 1 ծնունդներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆերենցվարոշի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Տղամարդկանց ֆուտբոլի կիսապաշտպաններ
Գորիսի գիշերօթիկ դպրոց

**Գորիսի թիվ 1 հատուկ դպրոց (գիշերօթիկ)՝** պետական հանրակրթական ուսումնական հաստատություն  ՀՀ Սյունիքի մարզի Գորիս քաղաքում։

## Պատմություն
Դպրոցը  հիմնադրվել է 1977 թվականին՝ 95 աշակերտով։ նախկինում այն  թույլ տեսնող երեխաների համար էր։  Հիմնադիր տնօրենն է եղել Դրաստամատ Օհանյանը, ուսմասվարը՝ Արարատ Այվազյանը։ 1990 թվականին դպրոցը վերանվանվել է սոցիալապես անապահով և տեսողության խանգարում ունեցող երեխաների գիշերօթիկ միջնակարգ դպրոց։ 2001-2002 ուսումնական տարում դպրոցում սովորող աշակերտների առավելագույն թիվը կազմել է 310։ 2005 թվականից դպրոցը կոչվում է թիվ 1 հատուկ միջնակարգ դպրոց, որտեղ ընդգրկված է ծնողազուրկ, ծնողական խնամքից զրկված և տեսողական խանգարումներ ունեցող 276 աշակերտ։

2014 թվականին դպրոցը լուծարվել է և աշակերտները տեղաբաշխվել են տարբեր դպրոցներում։

## Ծանոթագրություններ

## Աղբյուրներ
*Կարեն Սահակյան «Ուրվագիծ Գորիսի կրթական համակարգի պատմության»

Կատեգորիա:Գորիսի դպրոցներ
Կենգու

**Կենգու** (), Ալան Միլնի «Վինի Թուխ» (1926) և «Տունը Թուխյան անտառեզրին» (1928) գրքերի կերպար, էգ կենգուրու, Ճստիկ Ռուի մայրը։ Միլնի գրքերի անգլերեն տարբերակում իգական սեռի միակ կերպարն է։

## Նախապատմություն
thumb|left|250px|Քրիստոֆեր Ռոբինի խաղալիքները (ներքևից՝ ժամացույցի սլաքի ուղղությամբ)՝ Վագր, Կենգու, Իա-Իա և Դնչիկ, Նյու Յորքի հանրային գրադարան

Վինի Թուխի գրքերի մյուս հերոսների նման Կենգուի կերպարը նույնպես կապված է այն խաղալիքի հետ, որը նվիրվել է Միլնի որդուն՝ Քրիստոֆեր Ռոբինին վաղ մանկության տարիներին։ Ընդ որում, Միլնը նշել է, որ որդու մոտ արջի (ապագա Վինի Թուխ), իշուկի (Իա-Իա) և խոզուկի (Դնչիկ) հայտնվելուց հետո, որոնք նրան նվիրել էին տարբեր մարդիկ տարբեր ժամանակներում, վագրն ու կենգուրուն ձեռք են բերվել արդեն ոչ միայն երեխային ուրախություն պատճառելու, այլև դրանց «գրական հնարավորությունների» համար։

## Բնավորություն
Մյուս կերպարների հետ փոխհարաբերություններում Կենգուն զբաղեցնում է մոր դերը. նրա խնդիրները, ի տարբերություն իմաստուն Բուի, բոլորովին գործնական են։ Օրինակ՝ նա կշտամբում է Բուին նրա տանը տիրող անկարգության պատճառով։ Ընտանեկան գործերով տարվածության պատճառով, ինչով նա տարբերվում է Ճագարից, Կենգուն հաճախ շատ հեռու է գնում՝ լինելով գրքի միակ կերպարը, որը պատիժներ է կիրառում. նա Ռուին լողացնում է սառը ջրով՝ զգուշանալով, որ նա չդառնա «փոքրիկ ու թույլ, ինչպես Դնչիկը», լվանում է նրա երեսը օճառով և տալիս զզվելի դեղ։ Իզուր չէ, որ Քրիստոֆեր Ռոբինը նրան համարում է «ամենակատաղի գազաններից» մեկը։ Դնչիկը պնդում է. «Եթե կատաղի գազաններից մեկից վերցնենք նրա երեխային, ապա նա կդառնա երկու անգամ ավելի կատաղի»։

Կենգուն ու Ռուն գրքի կենդանիների միակ զույգն են, որ պատկանում են նույն տեսակին. նրանց կապն ընդգծված է նաև անունների ներդաշնակությամբ։ Մայրական բնազդը, որն երևում է Ռուին միշտ իր մոտ՝ իր պարկում պահելու ցանկությամբ, արտահայտվում է նաև Կենգուի պատրաստականությամբ՝ իր խնամքի տակ առնելու նոր ժամանած Վագրին։

## Ծանոթագրություններ

## Գրականություն
* 
* 

Կատեգորիա:Վինի Թուխ
Ռանա Դաջանի

**Ռանա Դաջանի** (), հորդանանցի մոլեկուլային կենսաբան, Հաշիմյան համալսարանի դոցենտ։ 2005 թվականին Այովայի համալսարանից  ստացել է մոլեկուլային կենսաբանության դոկտորի աստիճան։ Հարվարդի համալսարանի Ռեդքլիֆ Հեռանկարային հետազոտությունների ինստիտուտից ստացել է կրթաթոշակ և  Էյզենհաուերի կրթաթոշակ։ Դոկտոր Դաջանին Ֆուլբրայթ ծրագրի գիտաշխատող է, ստացել է երկու Ֆուլբրայթ մրցանակ։ Ծրագրի իրականացման ընթացքում ավելի քան 7000 աղջիկներ Հորդանանում, Լիբանանում և Սիրիայում սովորել են կարդալ, զգալիորեն ընդլայնվել է  Հորդանանում գրադարանների ցանցը։ Եղել է Եյլի համալսարանի այցելու պրոֆեսոր Եյլի ցողունային բջիջների կենտրոնում և այցելու գիտաշխատող Քեմբրիջի համալսարանի և Հորդանանի Ցողունային բջիջների թերապիայի կենտրոնում։

Մեծ Բրիտանիայում հիմնադրված «Մուսուլմանական գիտական ամսագիրը» բարձր է գնահատել Ռանա Դաջանիին որպես իսլամական աշխարհում ամենաազդեցիկ կին գիտնականներից մեկը և «100 ամենաազդեցիկ արաբ կանանց» շարքում դասվել է 13-րդը «CEO Middle East Magazine» ամսագրում։

2010 թվականին այն ներառվել է Քլինթոնի հիմնադրամի ծրագրում։

2014 թվականին Ռանա Դաջանին ստացել է WISE մրցանակը Քաթարում և Թագավոր Հուսեյնի Պատվո շքանշան։

## Հրապարակումներ և ելույթներ
Ռանա Դաջանին ՄԱԿ-ի հորդանանյան գրասենյակի կանանց խորհրդատվական խորհրդի անդամ է։ Հրապարակվել է մի քանի գիտական և բնությանն առնչվող ամսագրերում։ Ելույթներով հանդես է եկել Քեմբրիջի համալսարանի Տեմպլեթոն-Քեմբրիջի լրագրության  ընկերակցության սիմպոզիումում, Մասաչուսեթսի տեխնոլոգիական ինստիտուտում, ՄաքԳիլի համալսարանում և Բրիտանական խորհրդի «Հավատա երկխոսությանը» կոնֆերանսին։

## Ծանոթագրություններ

Կատեգորիա:Մոլեկուլային կենսաբաններ
Կատեգորիա:Հորդանանցի կենսաբաններ
Կատեգորիա:Հարվարդի համալսարանի շրջանավարտներ
Կատեգորիա:Այովայի համալսարանի շրջանավարտներ
Կատեգորիա:Հորդանանցի գիտնականներ
Կատեգորիա:Կին կենսաբաններ
Կատեգորիա:Կենսաբանական գիտությունների դոկտորներ
Շեկ մազեր

մինի|Շիկակարմիր մազերով կին
**Շեկ մազերը** (բնական) նկատվում են միայն բնակչության 1 - 2 %֊ի մոտ։ Մազերի այդ գույնն ավելի հաճախ հանդիպում ենք հյուսիսում կամ արևմտյան Եվրոպայում բնակվող մարդկանց մոտ։

Կարմրահեր գույնը տատանվում է բորդոյից և «այրված» նարնջագույնից մինչև պղնձի պայծառ երանգները։ Կարմրահեր հասկացությունը () հայտնի է դարձել արևմտյան երկրներում 1510 թվականներից։ Կարմրահերները սովորաբար ունեն բաց մաշկի և աչքերի (մոխրագույն, կապույտ, երկնագույն, կանաչ, երբեմն նաև շագանակագույն) գույն, ինչպես նաև ունեն պեպեններ և զգայուն են ուլտրամանուշակագույն ճառագայթների հանդեպ։

Կարմիր գույնի մազերը հանդիպում են բավականին հազվադեպ, ինչը պատճառ է հանդիսանում այնպիսի իրադարձությունների համար, ինչպես՝ «Կարմրահերների համաշխարհային հանդիպումը»։ 2009 թվականին նման հանդիպում է կայացել նիդերլանդական Բրեդա քաղաքում։ Կազմակերպիչները սպասել են մոտ 4000 մասնակից 36 պետություններից։

Մի մասը համարում է, որ շիկահեր ազգն ուդմուրտներն են

## Պատկերասրահ

Պատկեր:Hades abducting Persephone.jpg|Աիդը փախցնում է Պերսեփոնեին, Հունաստան, ֆրեսկա Վերգինայի փոքր թագավորական դամարանում, Մակեդոնիա, Հունաստան, մոտ մթա 340 թվական
Պատկեր:Lae.jpg|Խառը շեկ-շագանակագույն մազերով, Պապուա Նոր Գվինեայում։
Պատկեր:Elizabeth I (Armada Portrait).jpg|Եղիսաբեթ Առաջին, մոտ 1588
Պատկեր:Redheadday3.jpg|Հարյուրավոր շիկահերներ միասին Շիկահերների օրը, 2007 թվականի սեպտեմբեր
Պատկեր:Mariya Magdalena.jpg|Մարիա Մագդալենացուն սովորաբար պատկերում են երկար շեկ մազերով, ինչպես այս նկարում պատկերել է Ֆրեդերիկ Սենդիսը


## Ծանոթագրություններ

## Արտաքին հղումներ
* Eupedia: Genetics: The genetic causes, ethnic origins and history of red hair

Կատեգորիա:Գենետիկա
Կատեգորիա:Մազեր
Կատեգորիա:Մարդ
I Won’t Give In

«**I Won’t Give In**» (), բրիտանական Asking Alexandria ռոք խմբի սինգլ, որը ներառվել է նրանց 4-րդ ստուդիական ալբոմում։ Դա նրանց առաջին սինգլն է վոկալիստ Դենիս Շաֆորոստովի հետ, որը փոխարինել է 2015 թվականի սկզբին հեռացած Դենի Ուորսնոպին։

## Պատմություն
Դենիի՝ խմբից հեռանալուց հետո Դենիս Շաֆորոստովը, որը մինչ այդ նվագում էր *[[Make Me Famous]]* և *[[Down & Dirty]]* խմբերում, միանում է խմբին։ Խմբի կիթառիստ և գլխավոր Բեն Բրյուսը հայտարարել է, որ նրա հեռանալը անսպասելի չէր, և որ դա անխուսափելի էր, քանի որ Դենին ուղղակի «մոռացել էր» խմբի մասին։ Հարցազրույցում Բենն ասել է, որ այս երգի բառերը նա նվիրել է Դենիին։ Ինքը Դենին դրական է արձագանքել երգին՝ հայտարարելով․ «Ես ուրախ եմ լսել, թե ինչպես է խումբը շարունակում զարգանալ»։

## Տեսահոլովակ
Մայիսի 26-ի գիշերը տեղադրվել է երգի ներկայացուցչական տեսահոլովակը, որի շարքում ցուցադրվել է թերթի հոդված, որտեղ խոսվում է այն մասին, որ նոր վոկալիստ դարձել է Դենիսը։ Տեսահոլովակը արագ հավաքել է 5 միլիոնից ավել դիտում։ Սեպտեմբերի 23-ին թողարկվել է պաշտոնական տեսահոլովակը, որտեղ ցուցադրվում էին խմբի ամառային ելույթները և *[[Vans Warped Tour]]*-ի ետնաբեմային հոլովակները։

## Կազմ
* Դենիս Շաֆորոստով՝ վոկալ
* Բեն Բրյուս՝ կիթառ, բեք վոկալ, ստեղնաշարային գործիքներ
* Քեմերոն Լինդել՝ ռիթմ կիթառ
* Սեմ Բեթլի՝ բաս կիթառ
* Ջեյմս Քասելս՝ հարվածային գործիքներ

## Ծանոթագրություններ

Կատեգորիա:Սինգլներ այբբենական կարգով
Վանաձոր (կայարան)

մինի|Վանաձոր կայարանի
մինի|Վանաձոր կայարանի ընդհանուր տեսքը
**Վանաձոր**, երկաթուղային կայարան Դեբեդ գետի աջ ափին՝ Հայաստանի համանուն քաղաքում, որը մեծությամբ երրորդն է երկրում և Լոռու մարզի վարչական կենտրոնն է։ Կայարանում տեղակայված է Հայաստանի երկաթգծի խոշորագույն կայանատեղիներից մեկը։

## Տեղակայում և հետագա շինարարության հեռանկարներ
Կայարանը տեղակայված է Գյումրի-Այրում էլեկտրիֆիկացված մենուղի գծի վրա։ Նախկինում պլանավորվել է կառուցել երկաթգծի ճյուղ, որը պետք է ձգվեր Վանաձորից դեպի Ֆիոլետովո գյուղ, սակայն այդ ծրագիրը չի իրականացվել։ Ներկայում քննարկվում է քսան կիլոմետրանոց հատվածի կառուցումը, որը Գյումրի-Այրում երկաթգիծը պետք է միացնի Հրազդան-Իջևան գծին։ 1990-ական թվականների վերջին այդ հատվածի շինարարությունը կապված էր Սպիտակի երկրաշարժի հետևանքների հաղթահարման հետ։ Ներկայում դրա անհրաժեշտությունն ունի այլ պատճառներ.
* Երևանից մինչև Վրաստանի սահմանը ձգվող երկաթգծի երկարությունը կկրճատվի մեկ երրորդով, ինչը թույլ կտա ոչ միայն իջեցնել փոխադրումների գինը, այլև մեծացել հայկական ձեռնարկությունների մրցունակությունը բեռների արագ մատակարարման հաշվին,
* Հայաստանն ունի հիմնականում մենուղի երկաթգծեր, իսկ տվյալ հատվածի շինարարությունը փաստացիորեն կստեղծի երկաթուղային օղակ, ինչը կհաղթահարի այդ թերությունը գնացքների շրջանաձև երթևեկման հաշվին և դրանով իսկ կմեծացնի թողունակությունը երկու անգամ,
* կբարելավվի տրանսպորտային հաղորդակցությունը Շիրակի ու Լոռու մարզերի միջև մի կողմից և Տավուշի, Գեղարքունիքի ու Կոտայքի մարզերի միջև մյուս կողմից,
* Հայաստան-Իրան երկաթուղու շինարարության դեպքում հնարավորություն կստեղծվի ավելի արագ հասցնել տրանզիտային բեռներն Իրանից Վրաստան Այրում կայարանով և Իրանից Թուրքիա Ախուրյան կայարանով,
* նախագծի իրականացման նախնական արժեքը կազմում է 30 միլիոն դոլար, իսկ ժամկետը՝ մեկ տարի։

## Կայարանի արդիականացում
2010 թվականի հոկտեմբերին իրականացվել է Վանաձոր կայարանի սլաքային գծանցման ուղիների արդիականացում։ Հարավկովկասյան երկաթուղում  առաջին անգամ օգտագործվել են սլաքային գծանցման ուղիներ երկաթբետոնե գերաններ, որոնք թույլ են տալիս կայարանն անցնել նախկինից ավելի մեծ արագությամբ։

## Գործունեություն

մինի|Կայարանային ուղիները
* Արագընթաց գնացք № 372 Երևան-Թբիլիսի։ Գնացքի կազմում ներառված է 6 վագոն՝ մեկական փոստային, ընդհանուր, տեղատոմսային, կուպեավոր, վագոն-ռեստորան և ննջավագոն։ Երևանից եկող գնացքը Վանաձոր հասնում է զույգ օրերին՝ ժամը 1:45, կանգառը կազմում է վեց րոպե, և Վանաձորից գնացքը մեկնում է ժամը 1:51։ Թբիլիսիից եկող № 371 գնացքը Վանաձոր հասնում է կենտ ամսաթվերին՝ ժամը 0:23, կանգառը տևում է 10 րոպե, և գնացքը մեկնում է ժամը 0:33։
* Ամառային արագընթաց № 202 գնացք Երևան-Բաթումի, ավանդաբար գործում է ամառները, որպեսզի ապահովի Հայաստանի բնակիչների՝ ծովափ մեկնելու հնարավորությունը։ Երևանից եկող գնացքը Վանաձոր հասնում է կենտ օրերին՝ ժամը 4:17, կանգառը տևում է 10 րոպե, և ժամը 4:27 գնացքը մեկնում է։ Հետդարձի ճանապարհին Բաթումից եկող № 201 գնացքը Վանաձոր հասնում է զույգ օրերին՝ ժամը 1:05, կանգառը տևում է 5 րոպե, ինչից հետո՝ ժամը 1:10, գնացքն ուղևորվում է դեպի Երևան։

## Ծանոթագրություններ

## Արտաքին հղումներ
* На станции Ванадзор модернизированы стрелочные переводы (Пресс-центр ЗАО «ЮКЖД»)

Կատեգորիա:Հայաստանի երկաթուղային կայարաններ
Կատեգորիա:Հայաստանի երկաթուղային տրանսպորտ
Սպորտը Հորդանանում

**Հորդանանում սպորտը**, երկրի մշակույթի կարևոր ոլորտներից մեկն է։ Խաղերը, անհատական ինքնապաշտպանությունը, լողը, ջրացատկը, թենիսը և հեծանվային սպորտաձևերը լայնորեն տարածված են երիտասարդների շրջանում որպես սպորտաձևեր։
thumb|right|Ամմանի միջազգային մարզադաշտ
thumb|right|Ալ Հուսեյն Երիտասարդական Քաղաքային ակումբի մուտքը

## Ֆուտբոլ
Ֆուտբոլը ամենատարածված սպորտաձևն է Հորդանանում։ Գնալով ավելի է մեծանում ֆուտբոլի հանդեպ հետաքրքրությունը, հատկապես Հորդանանի ֆուտբոլի ազգային հավաքականի վերջին հաջողություններից հետո։ Երկրի ֆուտբոլի հավաքականը 2004 թվականին բարձրացավ ՖԻՖԱ-ի դասակարգման աղյուսակում 37-րդ հորիզոնական։ Հորդանանում կա ֆուտբոլային առաջնություն, որը ստեղծվել է 1944 թվականին։ Բարձրագույն դիվիզիոնից ցածր լիգան երկրորդ դիվիզիոնն է։ Մրցաշրջանի ավարտին բարձրագույն դիվիզիոնի վերջին երկու թիմերը տեղափոխվում են երկրորդ դիվիզիոն, իսկ երկրորդ դիվիզիոնի առաջին երկու թիմերը բարձրանում են բարձրագույն դիվիզիոն։

## Ռեգբին Հորդանանում
Երկրում տարածված սպորտաձևերից հաջորդը ռեգբին է։ Հորդանանում կա ռեգբիի չորս ակումբ։

## Բասկետբոլ
Երկրում տարածված սպորտաձև է նաև բասկետբոլը։ Հորդանանի բասկետբոլի ազգային հավաքականն այժմ մասնակցում է Արաբական և Միջին Արևելքի բասկետբոլի մի շարք առաջնություններին։

## Հեծանվային սպորտ
Չնայած հեծանվային սպորտը մեծ տարածում չունի Հորդանանում, սակայն վերջին ժամանակներում ավելանում է այս սպորտի դերը որպես առողջ ապրելակեպի, ճանապարհորդության և երկրի ուսումնասիրության կարևոր գործոն, հատկապես երիտասարդության շրջանում։

## Ծանոթագրություններ

Կատեգորիա:Սպորտը Հորդանանում
Աշոտ Մանուկյան

**Աշոտ Ռուբենի Մանուկյան** (), «Սասունցի Դավիթ» կամավորական, աշխարհազորային ջոկատի հրամանատար։

## Կենսագրություն
Ծնվել է 1958 թվականի սեպտեմբերի 21-ին՝ Երևանում։ Սովորել է թիվ 93 միջնակարգ դպրոցում, որը հետագայում անվանակոչվեց նրա անունով։ Այնուհետև ուսումը շարունակել է Կիևի սննդի արդյունաբերության ինստիտուտում։ Այնուհետ աշխատել է պահեստապետ, ապա Երևանի թիվ 3 հացի գործարանի տնօրեն։

Արցախյան շարժման սկզբից ակտիվորեն մասնակցել է հանրահավաքներին։ 1990 թվականի հունվարի 13-ին ազատության հրապարակում՝ միտինգի ժամանակ Աշոտ Մանուկյանը ներկայացնելով սահմանամերձ շրջաններում տիրող վտանգահարույց վիճակը, կոչ է անում դավիթաշենցիներին հավաքվել երեկոյան և քննարկել մարտական ջոկատ կազմելու հարցը։ Ընդամենը երեք օր պահանջվեց, որ դավիթաշենցի կամավորականներից կազմվի ջոկատ, որը հենց հրամանատար Աշոտ Մանուկյանի առաջարկով կոչվեց «Սասունցի Դավիթ»։

Հհրամանատարն իր վրա էր վերցրել տղաների սննդի, հագուստի և զենքի մատակարարման հոգսը, մարտի դաշտում խելամիտ մարտ կազմակերպելու պատասխանատվությունը։ Աշոտի տղաների մարտական մկրտությունը Երասխավանում էր։ 1990 թվականի հունվարի 17-ին սկսվեցին կատաղի մարտերը, որոնք ավարտվեցին հաջորդ օրը երեկոյան։ Հայ զինվորները գրավեցին Երասխավանի բարձունքները։ Այնուհետև Նոյեմբերյան, Գորիս, Մեղրի, Իջևան ու արցախյան ճակատ։

## Մեջբերումներ Աշոտ Մանուկյանի մասին

## Ծանոթագրություններ

## Արտաքին հղումներ
* Աշոտ Մանուկյանի մասին պատմող տեսանյութ
* Ներսիկ Իսպիրյանի երգը նվիրված Աշոտ Մանուկյանին
* Աշոտ Մանուկյանի 60 ամյակին նվիրված երեկո

Կատեգորիա:Հայ ազատամարտիկներ
Շաքե Իսայան

**Շաքե Ռոբերտի Իսայան** (), հայ քաղաքական գործիչ, լրագրող, 6-րդ և 7-րդ գումարման Ազգային ժողովի պատգամավոր, ԲՀԿ խորհրդարանական խմբակցության անդամ։

## Կենսագրություն
2010 թվականին ավարտել է Հայաստանի ազգային պոլիտեխնիկական համալսարանի ռադիոտեխնիկայի և կապի համակարգերի ֆակուլտետը։ 2012 թվականին՝ նույն ֆակուլտետի մագիստրատուրան՝ ստանալով ռադիոկապի, ռադիոհեռարձակման և հեռուստատեսության մասնագետի որակավորում։

## Քաղաքական գործունեություն
2015-2017 թվականներին եղել է «Գագիկ Ծառուկյան» բարեգործական հիմնադրամի տնօրենի տեղակալ։

2017 թվականի ապրիլի 2-ին «Ծառուկյան» կուսակցությունների դաշինքի համապետական ընտրական ցուցակով ընտրվել է ԱԺ պատգամավոր։

2018 թվականի դեկտեմբերի 9-ին պատգամավոր է ընտրվել ԲՀԿ ցուցակով։

Ամուսնացած է։

## Ծանոթագրություններ

Կատեգորիա:ԲՀԿ անդամներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՊՃՀ շրջանավարտներ
Կատեգորիա:Հայ լրագրողներ
Կատեգորիա:Հայ քաղաքական գործիչներ
Հուգո Ալվեն

**Հուգո Էմիլ Ալվեն** (, ), շվեդ կոմպոզիտոր, դիրիժոր, ջութակահար և նկարիչ։

## Կենսագրություն
Ծնվել է 1872 թվականին, Ստոկհոլմում։ 1887-1891 թվականներին սովորել է Ստոկհոլմի Արքայական բարձրագույն երաժշտական դպրոցում` ստանալով ջութակահարի մասնագիտություն։ Մոտավորապես 10 տարի, սկսած 1897 թվականից, անց է կացրել Եվրոպայում շրջագայելով` առավել հմտանալով ջութակահարության ու դիրիժորության մեջ։ Ջութակ նվագելով Ստոկհոլմի «Արքայական օպերայում»` վաստակել է իր ապրուստը։ Ելույթ է ունեցել որպես դիրիժոր։ 1910-1939 թվականներին եղել է նաև Ուփսալայի համալսարանի Արքայական ակադեմիական նվագախմբի «երաժշտական տնօրեն»։ Երաժշտական տաղանդից բացի նա նաև կարողանում էր նկարել, նկարում էր ջրաներկով։ Գրել է 4 հատորանոց ինքնակենսագրություն։ Մահացել է 1960 թվականին, 88 տարին լրանալուց մի քանի օր հետո։ 
 
## Անձնական կյանք

1902 թվականից ապրել, իսկ 1912-1936 թվականներին ամուսնացած է եղել դանիացի հայտնի նկարիչ Մարիա Կրյոյերի հետ (1867-1940)։
 
## Ստեղծագործություն

Շատ գործեր է գրել տղամարդկանց երգչախմբի համար, 5 սիմֆոնիա և երեք «Շվեդական ռապսոդիա»` նվագախմբի համար։ Սիմֆոնիաների շարքում հատկանշական է Սիմֆոնիա համար 4-ը` սիմֆոնիկ կտավ (երկու մենակատարար վոկալիստների հետ), բաղկացած չորս մասից, որոնք իրար հաջորդում են առանց որևէ ընդմիջման։ Ռապսոդիաներից ամենահայտնին  Շվեդական ռապսոդիա համար 1-ն է։

## Ծանոթագրություններ

## Արտաքին հղումներ
* The Hugo Alfvén Society-Հուգո Ալվենի համայնք

Կատեգորիա:Շվեդ կոմպոզիտորներ
Կատեգորիա:Շվեդ դիրիժորներ
Կատեգորիա:Շվեդ ջութակահարներ
Կատեգորիա:Ուփսալայի համալսարանի շրջանավարտներ
Կատեգորիա:20-րդ դարի դասական կոմպոզիտորներ
Կատեգորիա:Շվեդ նկարիչներ
Էկլոյի բեֆրուա

thumb|Eeklo-Belfry (1)
**Էկլոյի բեֆրուա**, աշտարակը գտնվում է Էկլոյի կենտրոնական հրապարակում՝ Բելգիայյի Արևելյան Ֆլանդրիա նահանգում:Բեֆրուան գտնվում է քաղաքային խորհրդի հաստատության հարևանությամբ։ Բելգիական և ֆրանսիական մյուս բեֆրուաների հետ միասին, Էկլոյի բեֆրուան ընդգրկված է ՅՈՒՆԵՍԿՕ-ի համաշխարհային ժառանգության ցուցակում՝ 943-007 համարով։
Մինչև 19-րդ դարի վերջը, բեֆրուայի տարածքում եկեղեցի էր։ 1930-1932 թվականներին Քաղաքային խորհրդի շենքը վերակառուցվեց և նաև Առաջին Համաշխարհային պատերազմի զոհերի հիշատակին կառուցվեց այս 35 մ. աշտարակը։ Ճարտարապետը՝ Ամանդ Յանսենն էր։
Բեֆրուան կառուցված է աղյուսից և կրաքարից։
Բեֆրուան պատրաստված է աղյուսից և կրաքարից։ Աշտարակի ներքևի հատվածը կառուցված է կրաքարից։ Քաղաքի անվանումը կապված է կաղնու հետ։ Էկլոյի ազատագրման 40ամյակի առթիվ 1985 թվականին, աշտարակի վերին, աղյուսային հատվածում տեղադրվեց карильон

## Ծանոթագրություններ

Կատեգորիա:Բելգիայի շենքեր և կառույցներ
Կատեգորիա:1932 հիմնադրումներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Բելգիայի ռատուշաներ
Խաղաղության պալատ

**Խաղաղության պալատ** (), Արդարադատության միջազգային դատարանի և Միջնորդ դատարանի մշտական պալատի պաշտոնական նստավայր։

Խաղաղության պալատը կառուցվել է 1907–1913 թվականների ընթացքում Միջնորդ դատարանի մշտական պալատի համար, այն միջոցներով, որն անհատույց նվիրաբերել է ամերիկյան արդյունաբերող և բարեգործ Էնդրյու Կարնեգին։ Աշխարհի ամրոցը գտնվում է Հաագայի կենտրոնում, հրապարակում, որը զբաղեցնում է 7 հեկտար տարածք։

## Ճարտարապետություն
Շենքը կառուցված է գրանիտից, ավազաքարից և կարմիր աղյուսից։ Նախագծել է ֆրանսիացի ճարտարապետ Լուիս Կորդոնյեն։ Կառույցում համադրված է ռոմանական, գոթական և բյուզանդական ճարտարապետական ոճերը։ Տանիքը պատրաստված է մոխրագույն կղմինդրից։ Ճակատի վրա տեղակայված են մի քանի քանդակներ, որոնք վկայակոչում են ամրոցի նշանակության մասին։ Ամրոցի ձախ կողմում գտնվում է 80 մետր բարձրությամբ ժամացույցի աշտարակ։ Ներսում կան փայտե քանդակներ, ապակենկարներ, խճանկարներ, գոբելեններ և արվեստի առարկաներ, որոնք ընծաներ են այն պետությունների կողմից, որոնք մասնակցել են Հաագայում կայացած երկու համաշխարհային կոնֆերանսներին։ Դրանք արտացոլում են համաշխարհային մշակույթների բազմազանությունը։

## Պատմություն
Պալատի ստեղծման գաղափարը ծնվել է զինաթափման վերաբերյալ Առաջին համաշխարհային կոնֆերանսում, որը նախաձեռնել է Կայսր Նիկոլայ II-ը 1898 թվականի օգոստոսի 24–ին։ Ամրոցը կառուցվել է Նիդերլանդների թագավոր և թագուհի Վիլհելմինի հովանավորությամբ, ամերիկյան երկաթուղային մագնատի և բարեգործ Էնդրյու Կարնեգիի միջոցներով։ Սկսած 1946 թվականից շենքում գործում է Արդարադատության միջազգային դատարանը (մինչև 1940 թվականը այնտեղ գտնվել է Միջազգային արդարադատության մշտական պալատը)։ 1978 թվականին կառուցվել է ամրոցի նոր մասնաշենքը։ Այստեղ են գտնվում դատական ծառայության աշխատասենյակներն ու դատարանի խորհրդակցության սենյակը։ Վերջինս ընդլայնվել է 1997 թվականին, մասնավորապես *Ad hoc* դատավորների թվի մեծացման համար։ Նույն տարում վերասարքավորվել է պալատի ձեռնահարկը, որում տեղակայվել է Դատարանի պաշտոնական քարտուղարության նոր ծառայողական շենքը։ Ներկայումս պալատը և պարկը փակ են այցելությունների համար։

## Գրադարան և թանգարան
Պալատում է գտնվում նաև միջազգային հանրային իրավունքի հարցերով աշխարհի ամենախոշոր գրադարաններից մեկը։ Կազմակերպվում են Հաագայի ակադեմիայի միջազգային իրավունքի ամառային դասընթացներ։ 1999 թվականի մայիսին բացվել է Պատմության և Միջազգային դատարանի գործունեության թանգարան։ Վերջինս բացվել է այն ժամանակվա ՄԱԿ-ի գլխավոր քարտուղար Քոֆի Անանի և Սթիվեն Շվեբելի կողմից, որն այդ ժամանակ Միջազգային դատարանի նախագահն էր։ Թանգարանը տեղակայված է շենքի հարավային մասում։

## Ծանոթագրություններ

## Արտաքին հղումներ
* Պաշտոնական կայք
* Խաղաղության պալատի գրադարան

Կատեգորիա:1913 թվականին հիմնադրված բնակավայրեր
Կատեգորիա:Միջազգային իրավունք
Կատեգորիա:Միջազգային դատական մարմիններ
Կատեգորիա:Միջկառավարական կազմակերպություններ
Կատեգորիա:Արդարադատության միջազգային դատարան
Սպիտակի մշակույթի տուն

400px|մինի|Սպիտակի մշակույթի տուն
**Սպիտակի մշակույթի տուն**, գտնվում է Հայաստանի Լոռու մարզի Սպիտակ քաղաքում։ Հիմնվել է 1940-ական թվականների երկրորդ կեսերից։

## Պատմություն
Սպիտակի մշակույթի տունը գործում է 1946 թվականից։ Սկզբում գործել է որպես ակումբ, փոքրիկ սենյակում, այնուհետև, նույն կարգավիճակով գործող առանձին երկու սենյակներում։

1952-1953 թվականներին՝ 1949 թվականից Սպիտակի շրջանը կազմավորվելուց հետո, կառուցվեց նոր մշակույթի տուն։ Այն որպես առանձին միավոր գործում էր Սպիտակի շրջսովետի գործկոմի ենթակայության տակ։ Ուներ ինքնագործ պարի-երգի խումբ, որը նույնիսկ համերգներով հանդես էր գալիս Սովետական Միության տարբեր քաղաքներում։

Գործում էր նաև ժողովրդական թատրոնը, որը ճանաչված էր ինչպես տարածքում, այնպես էլ Սովետական Հայաստանում։ Բազմաթիվ փառատոններում հաջողություններ ունենալուց հետո ներկայացումները ցուցադրվել է ազգային հեռուստաընկերության կողմից (Տասներեքերրորդ նախագահը, ռեժիսոր՝ *Հրաչիկ Թորոսյան*, նկարիչ՝ *Սերգեյ Մուրադյան*)։ Մշակույթի տան շենքում էր գործում շրջանային գրադարանը, որը հետագայում դարձավ քաղաքի կենտրոնական գրադարանը։ Գործում էր նաև փողային նվագախումբը։

1988 թվականի երկրաշարժը ահռելի վնաս է հասցրել Սպիտակի մշակութային հաստատություններին, այդ թվում նաև մշակույթի տանը։ Այն գործեց մինչև 1988 թվականի ավերիչ երկրաշարժը։

Մշակույթի տան գործնեությունը վերականգնվել է 1989 թվականի վերջին և մինչ օրս գործում է նոր կառուցված մշակույթի պալատում։ Այն կառուցվեց 1997-1998 թվականներին, Սուրեն Ավետիսյանի քաղաքապետության օրոք։ Ճարտարապետը եղել է Ջիմ Թորոսյանը։

Անավարտ շենքի կառուցումը շարունակվել է «Ռոբեր Պողոսյան և որդիներ» հիմնադրամի (Ֆրանսիա) կողմից։ Սպիտակ քաղաքի մշակույթի տան համերգային դահլիճը կահավորված է 390 նստատեղով և նախատեսված է ինչպես կինոդիտումների այնպես էլ համերգային և թատերական ներկայացումների համար, մշակույթի տունն ունի նաև գրադարան, ուսումնադաստիարակչական կենտրոն, երգի, պարի եւ այլ խմբակներ։

Սպիտակի երկրաշարժից 15 տարի անց՝ երկրաշարժի տարելիցին նվիրված, Հայաստան ժամանեց Ռուսաստանի մշակութային գործիչների պատվիրակություն, որի կազմում էին Իոսիֆ Կոբզոնը, Արմեն Ջիգարխանյանը, Իրինա Ալլեգրովան, Իրինա Օտիևան և այլք, ովքեր համերգային ծրագրով հանդես եկան Սպիտակի մշակույթի տանը։

## Գործունեություն
Մշակույթի տան գործունեությունը նպատակաուղղված է շնորհալի երեխաների և նրանց տաղանդի հայտնաբերմանը։ Շենքում իրենց գործունեությունն են ծավալում «Սպիտակի մշակույթի տուն» ՀՈԱԿ-ը, քաղաքային գրադարանը և Սպիտակի թանգարանը։

Մշակույթի տան պարային խմբերը, երգի և տիկնիկային ստուդիայի սաները մշտապես մասնակցում են մարզային և հանրապետական մրցույթների ու փառատոների և հաճախակի վերադառնում մրցանակներով, դիպլոմներով ու շնորհակալագրերով։

Կազմակերպվում են միջոցառումներ նվիրված Հայաստանի պետական տոներին, հոբելյանական և հիշարժան տարեթվերին։

## Ծանոթագրություններ

Կատեգորիա:Մշակույթի կենտրոններ
Կատեգորիա:Սպիտակ (քաղաք)
Նուշի կաթ

**Նուշի կաթ**, չբովված և աղացած նուշի ու ջրի խառնուրդից ստացվող ըմպելիք։ Ըստ իր համի՝ հիշեցնում է պրոտեինային ըմպելիքներ։ Նման է սոյայի կաթին և բուսական կաթի մյուս տեսակներին։

Միջին դարերում նուշի կաթը հաճախ կիրառվում էր հրուշակագործության մեջ՝ որպես կովի կաթի փոխարինիչ, քանի որ առանց սառնարանի դրա պիտանելիության ժամկետն ավելի երկար է, քան կենդանիների կաթի դեպքում։ Բացի այդ, այն կարելի էր օգտագործել պահքի ժամանակ։ Ռուսական կայսրությունում նուշի կաթը հայտնի էր օրշադ (օշարակ) անվամբ։

Նուշի կաթը կարող են խմել և սննդի պատրաստման մեջ կիրառել բուսակերները, ինչպես նաև այն մարդիկ, ովքեր չեն մարսում կենդանիների և սոյայի կաթը։ Այն չի պարունակում լակտոզա և խոլեսթերին։ Նուշի կաթը կալցիումի հիանալի աղբյուր է հանդիսանում։

## Նուշի կաթի պատրաստում
Քաղցր նուշն անհրաժեշտ է մի քանի ժամ պահել ջրի մեջ, որպեսզի այն փափկի։ Դրանից հետո անհրեշտ է այն մանրացնել ջրի հետ միասին, օրինակ՝ բլենդերի օգնությամբ։ Ստացված սպիտակ հեղուկն էլ հենց կլինի նուշի կաթը։ Հետո կաթն անհրաժեշտ է քամել։ Ստացված քուսպը սննդի մեջ կարելի է օգտագործել ճիշտ այնպես, ինչպես դա անում են սոյայի կաթի մզվածքի՝ օկարայի դեպքում։ Պատրաստի կաթի մեջ կարելի է ավելացնել բուրավետիչներ, կակաո, վանիլին, շաքարավազ, համեմունքներ, բայց պարտադիր չէ։

## Նմանատիպ ըմպելիքներ
* Օրչատա - Հարավային Ամերիկայում և Իսպանիայում տարածված ըմպելիք։
* Սին ժեն չա - նուշից և բրնձից պատրաստված չինական ըմպելիք։

## Տես նաև
* Նուշ
* Կաթ

## Ծանոթագրություններ

## Արտաքին հղումներ
* Receta de bebida de almendras en el ''Viandier'' de Taillevent.

Կատեգորիա:Խոհանոց
Կատեգորիա:Կաթ
Կատեգորիա:Համաշխարհային խոհանոց
Կատեգորիա:Ոչ ալկոհոլային խմիչքներ
Ֆորտ Թյունգեն

**Ֆորտ Թյունդեն ամրոց** (, ) համարվում է Լյուքսեմբուրգի պատմական ամրության մի մասը։ Այն տեղակայված է *Երեք կաղնի* կոչվող զբոսայգում, քաղաքի հարավ-արևմտյան մասում։ Ամրոցը ունի երեք մեծ աշտարակ, որոնցից յուրաքանչյուրի տանիքին տեղադրված է կաղնի, ինչի պատճառով էլ ստացել է այս անվանումը։ Ինչպես նաև ամրոցը ունի մեկ այլ անուն ՝ *Թյունգեն* (Thüngen), ի պատիվ ամրոցի հրամանատար ՝ Ադամա Զիգմունդա Ֆորտ Թյունգենի ():

Ըստ 1867 թվականին կնքված Լոնդոնյան պայմանգրի ամրոցի մեծ մասը դիտավորյալ քանդվեց։ Այժմ տարածքում գտնվում է միայն երեք աշտարակները և մնացած աշտարակների հիմքերը։ 1990 թվականին Մուդամի ժամանակակից արվեստի թանգարանի շինարարության զուգահեռ իրականցվել է ամրոցի ամբողջական վերակառուցում։

## Ծանոթագրություններ

## Արտաքին հղումներ
* Fort Thüngen
* Association des Amis de la Forteresse Luxembourg

Կատեգորիա:Ամրոցներ այբբենական կարգով
Կատեգորիա:Լյուքսեմբուրգի ամրոցներ
Կատեգորիա:Լյուքսեմբուրգի թանգարաններ
Քեմերոն Բոյս

**Քեմերոն Բոյս** (, ), ամերիկացի դերասան և պարող, հայտնի է «Հայելիներ», «Արծվի աչք», «Համադասարանցիները», «Հետնորդները», «Հետնորդները 2» գեղարվեստական ֆիլմերում և Disney ալիքի «Ջեսի» սերիալում կատարած դերերով։

## Կենսագրություն
Քեմերոնն ապրում է Լոս Անջելեսում մոր՝ Լիբի Բոյսի ու կրտսեր քրոջ՝ Մայայի հետ։ Հետաքրքրվում է հիփ-հոփով, բրեյք դանսով, խաղում է բասկետբոլ։ Իր չորս ընկերների հետ կազմել է բրեյք դանսի X-MOB խումբը։ 2017 թվականին Քեմերոնն ավարտել է դպրոցը Կալիֆոռնիայում։

## Կարիերա
2008 թվականի մայիսին Բոյսն առաջին անգամ հայտնվել է հեռուստաէկրանին Panic! At the Disco ռոք խմբի «That Green Gentleman (Things Have Changed)» սինգլի (*[[Pretty. Odd.]]* ալբոմից) տեսահոլովակում։ Նույն թվականի հուլիսին նա կատարել է երկրորդական դեր «Գլխավոր հոսպիտալ։ Գիշերային հերթափոխ» գիշերային օճառային օպերայում։ Օգոստոսին նա խաղացել է «Հայելիներ» սարսափ ֆիլմում և նկարահանվել «Արծվի աչք» ֆիլմում։ 2010 թվականի հունիսին Բոյսը կատարել է Քեյթի Ֆեդերի դերը «Համադասարանցիները» կատակերգությունում։

2011 թվականի ապրիլին որպես հյուր հայտնվել է Disney ալիքի «Բռնվիր, Չարլի սերիալում։ Նույն ամսում նա՝ որպես պարողներից մեկը, Արքայազն Ուիլյամի և Քեյթ Միդլթոնի հարսանյաց հանդեսի օրը ելույթ է ունեցել American Broadcasting Company ալիքի «Պարեր աստղերի հետ» շոուում։ Նույն թվականի հունիսին նա կատարել է ոչ մեծ դեր «Ջոդի Մոդին ու ոչ ձանձրալի ամառը» ընտանեկան կատակերգությունում՝ մարմնավորելով Ջուդիի դասընկերներից մեկին։ Մեկ ամիս անց նա եղել է պարողներից մեկը  Disney ալիքի «Պարային համաճարակ» սերիալում (մեկ սերիա)։ 2011 թվականի սեպտեմբերից մինչև 2015 թվականը Բոյսը կատարել է գլխավոր դերերից մեկը (Լյուկ Ռոս) Disney ալիքի «Ջեսի» հեռուստասերիալում։ 2013 թվականի հուլիսին թողարկվել է «Համադասարանցիները» ֆիլմի երկրորդ մասը, որում նույնպես խաղացել է Քեմերոնը։ Նա նկարահանվել է նաև Disney ալիքի «Հետնորդները» ֆիլմում՝ կատարելով Սթերվելլա դե Վիլի որդու՝ Կառլոսի դերը։ 2017 թվականին թողարկվել է ֆիլմի երկրորդ մասը, որում նույնպես նա մարմնավորել է Կառլոսին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի մոդելներ
Կատեգորիա:Ամերիկացի պարողներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Ռանդա Այուբի

**Ռանդա Ս. Այուբի** (Randa S. Ayoubi, ), Հորդանանի Ամման քաղաքում տեղակայված միջազգային անիմացիոն և թվային մեդիա արտադրության «Ռուբիկոն Գրուպ հոլդինգի» հիմնադիր և գլխավոր գործադիր տնօրեն։  Ճանաչվել է Գլոբալ TV- ի ամենաազդեցիկ կանանցից մեկը և բիզնես աշխարհում նշանակալի արաբ կին։

## Կենսագրություն
Այուբին ծնվել է Երուսաղեմում, մեծացել է Ամմանում։ Հարվարդի բիզնես դպրոցից ստացել է  համակարգչային գիտությունների բակալավրի և բիզնես վարչարարության մագիստրոսի աստիճան։ Այուբիի ոգեշնչումը գալիս է կրթության հետ տեխնոլոգիայի միաձուլման ցանկությունից։ Նա խոսել է արաբական լրատվամիջոցներն ավելի լայն լսարան ներկայացնելու ցանկության մասին որպես «Արաբական վերածննդի» մաս, նշելով.

## Գործունեություն
1994 թվականին Այուբին հիմնադրել է Ռուբիկոն ընկերությունը, որը 2004 թվականին դարձել է «Ռուբիկոն Գրուպ հոլդինգ»։ Սկզբում նա պայքարել է ներդրողներից ֆինանսավորում ստանալու համար, այնուհետև սկսել է իր ընկերությունը` բանկային ոլորտի մասնագետներին ուսուցանելով բազմաբնույթ մեդիա հմտություններ։ Տասը տարիների ընթացքում միջոցներ հավաքելուց հետո Այուբին զբաղվել է անիմացիայով և խաղային ուսուցմամբ։ Ռուբիկոնն այժմ հայտնի է Ben & Izzy և Postman Pat Movie անիմացիոն շարքերում ներգրավվածությամբ։

Այուբին Հորդանանի Կանանց միջազգային ֆորումի (IWF) բաժանմունքի հիմնադիր անդամ է  և ընդգրկված է Թագավորական ակադեմիայի հոգաբարձուների խորհրդի և Թագուհի Ռանիայի կրթության և զարգացման հիմնադրամի կազմում։ Եղել է նաև Հորդանանի կրթության բարեփոխման թագավորական հանձնաժողովի և Ամմանում գտնվող մանկական թանգարանի հոգաբարձուների խորհրդի անդամ։

Այուբին զբաղեցրել է Աքաբայի Կարմիր ծովի կինեմատոգրաֆիական արվեստի ինստիտուտի նախագահի պաշտոնը և օգնել է Հորդանանում հիմնադրել տեղեկատվական տեխնոլոգիաների ասոցիացիա։

## Մրցանակներ
* YEA «Տարվա գործարար» մրցանակ, 2000 թ.
* Արաբական բիզնես տարածաշրջանային ձեռնարկատիրության մրցանակ, 2004 թ.
* Տարվա գործարար կին Միջին Արևելքում գլխավոր գործադիր տնօրեն անվանակարգում,  2010 թ.
* Էրնստ և Յանգ «Տարվա գործարար» մրցանակ, 2011 թ.

## Ծանոթագրություններ

## Արտաքին հղումներ
* Ռանդա Այուբիի կենսագրությունը «Ռուբիկոն Գրուպ հոլդինգի» պաշտոնական կայքում 

Կատեգորիա:Հորդանանցի գործարարներ
Կատեգորիա:Հորդանանցի կանայք
Բաց մի՛ թող ինձ (ֆիլմ)

**«Բաց մի թող ինձ»** ()՝ ռեժիսոր Մարկ Ռոմանեկի բրիտանական ֆիլմ-հակաուտոպիան է, նկարահանված Գրականության նոբելյան մրցանակի արժանացած՝ Կաձուո Իսիգուրոյի համանուն վեպի հիման վրա։ ԱՄՆ-ում ֆիլմը վարձույթի է հանվել 2010 թվականի սեպտեմբերի 15-ին, Մեծ Բրիտանիայում՝ 2011 թվականի հունվարի 21-ին, Ռուսաստանում՝ 2011 թվականի մարտի 10-ին։

## Դերերում

## Ծանոթագրություններ

## Արտաքին հղումներ
* Ֆիլմի պաշտոնական կայքը
* 
* 
*  
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:Fox Searchlight Pictures ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Հակաուտոպիական ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում 1994 թվականին
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Ֆիլմեր, որոնց գործողությունները տեղի են ունենում 1985 թվականին
Կատեգորիա:Բրիտանական մելոդրամա ֆիլմեր